Richard Needon

Karl Richard Needon (* 3. nowembra 1861 w Drježdźanach; † 5. awgusta 1931 w Budyšinje) běše němski pedagoga, stawiznar a domiznowědnik.

 Žiwjenje 
Wopytowaše wot lěta 1872 Budyski gymnazij a wot 1978 kralowski gymnazij w Drježdźanskim Nowym měsće. Wot 1881 studowaše w Lipsku filologiju a stawizny a promowowaše w lěće 1885.

Po studiju dźěłaše najprjedy na Lipšćanskim gymnaziju a potom jako wikar we Worcynje a Šwikawje, hdźež sta so 1890 z gymnazialnym wučerjom. 1894 přińdźe wróćo do Budyskeho gymnazija, hdźež skutkowaše potom třiceći lět jako wučer. 1906 spožči so jemu titul profesora.

Wot 1911 do 1922 bě wón z nawodu Budyskeje měšćanskeje knihownje.

Needon slědźeše předewšěm na polu sakskich stawiznow, wosebje wo Hornjej Łužicy a stawiznach Budyšina. Wozjewješe nimo monografijow tež wjele přinoškow w časopisach Bautzener Geschichtshefte, Bautzener Tageblatt, Oberlausitzer Heimatzeitung kaž tež w Nowym łužiskim magacinje.

Richard Needon zemrě 5. awgusta 1931 w Budyšinje dla chorosće wutroby a bu na Tuchorskim kěrchowje pódla mandźelskeje Marie († 1929) pohrjebany.

 Wubrane spisy 
 Beiträge zur Geschichte Heinrichs V: Die Anfänge seiner Regierung 1105–1100. Disertacija, Lipsk 1885
 Abriß der Geschichte von Bautzen. Weller, Budyšin 1919Recensija w: Neues Archiv für sächsische Geschichte. Zwjazk 41, 1920, str. 151 sl. SLUB Drježdźany
 Das Bautzener Gymnasium in vier Jahrhunderten: 1527–1927; Festgabe für die ehemaligen Schüler zur Jubelfeier 1927. Monse, Budyšin 1927

 Nóžki 

 Wotkaz 

Kategorija:Awtor
Kategorija:Pedagoga
Kategorija:Wučer
Kategorija:Domiznowědnik
Kategorija:Němc
Kategorija:Knihownik
Kategorija:Muž
Kategorija:Rodź. 1861
Kategorija:Zemr. 1931
Kategorija:Literatura (19. lětstotk)
Kategorija:Literatura (20. lětstotk)
Kategorija:Wosoba (Drježdźany)
Kategorija:Wosoba (Budyšin)